b'\n_START_ARTICLE_\nEvanioidea\n_START_SECTION_\nUtseende\n_START_PARAGRAPH_\nSm\xc3\xa5 til middelsstore, vanligvis m\xc3\xb8rke snylteveps. Denne gruppen kjennetegnes ved at bakkroppen (gaster) er festet h\xc3\xb8yt oppe p\xc3\xa5 propodeum (som egentlig er f\xc3\xb8rste bakkroppsledd, men ser ut som en del av thorax). Antennene er lange og tr\xc3\xa5dformede. Hodet er middelsstort og rundt til noe avflatet og sitter p\xc3\xa5 en tynn \xc2\xabhals\xc2\xbb. Forkroppen (thorax) er noe flattrykt fra sidene._NEWLINE_Bakbeina er lange og kraftige. Hunnen har ofte et langt eggleggingsr\xc3\xb8r som stikker ut bak bakkroppen.\n_START_SECTION_\nLevevis\n_START_PARAGRAPH_\nDe er parasitoider, som utvikler seg p\xc3\xa5 ulike insekter og til slutt dreper disse f\xc3\xb8r de forpupper seg. Det tre familiene parasiterer ulike insektgrupper. Aulacidae lever p\xc3\xa5 vedborende l\xc3\xb8vtrevepser, trebukker og praktbiller, Evaniidae parasiterer eggkapslene til kakerlakker mens Gasteruptiidae snylter p\xc3\xa5 solit\xc3\xa6re bier, gravevepser og andre \xc3\xa5revinger som har larvene sine i tunneler i bakken. De voksne vepsene kan man treffe p\xc3\xa5 blomster der de drikker nektar.'